	— Преди много време веднъж зърнахме жилището на Повелителя — намеси се вождът. — Изплашихме се, когато го видяхме да се придвижва над равнината. Беше огромно и имаше много… много неща като дълги пръчки… които стърчаха от него. Светеше със светлините на много камъни. Гледахме го известно време, после побягнахме, изплашени, че Повелителя може да се обиди и да се отнесе сурово с нас.